ભરૂચના સ્ટેશન રોડ ઉપર આવેલ નવી વસાહત ખાતે રહેતો યુવાન અને ભાજપનો કાર્યકર તથા વોર્ડ નં.૭ની ચૂંટણીમાં ભાજપને જીતાડવામાં મુખ્ય ભૂમિકા ભજવનાર રાજેશભાઇ છગનભાઇ ગોહિલની લાશ સોમવારે નંદેલાવ ખાતે આવેલ પેરેડાઇઝ એપાર્ટમેન્ટના પાર્કિંગમાંથી મળી આવતા ખળભળાટ મચી ગયો છે. મૃતક રાજેશભાઇ છગનભાઇ ગોહિલના પોસ્ટમોર્ટમના રીપોર્ટમાં તેનું લીવર ફાટી જવા ઉપરાંત પાંસળીમાં ફ્રેક્ચર થવાના કારણે મૃત્યુ થયું હોવાનું તારણ બહાર આવ્યું હતું.